rejauldu/bengali-wikipedia huggingface dataset:
বলো না তুমি আমার একটি প্রণয়ধর্মী হাস্যরস্যাত্মক চলচ্চিত্র। সুজিত মন্ডল পরিচালিত এই চলচ্চিত্রে অভিনয় করেছেন দেব, কোয়েল মল্লিক, সব্যসাচী চক্রবর্তী, টোটা রায় চৌধুরী সহ আরো অনেকে। এই চলচ্চিত্রের সংগীত পরিচালনা করেন জিৎ গাঙ্গুলী ১৫ই জুন, ২০১০ সালে মুক্তিপ্রাপ্ত এই ছবি তেলুগু চলচ্চিত্র হ্যাপি থেকে অনুপ্রাণিত।   কাহিনি   অভিষেক মধুরিমা নামের উত্তরবঙ্গে এক মেডিকেল ছাত্রীর সাথে পরিচিত হয়। কলকাতায় এসে তারা বিভিন্ন কারণে একে অপরকে বিরক্ত করতে থাকে। অভিষেক পিৎজার দোকানে কাজ করে। এক পর্যায়ে ভুল বোঝাবুঝির ফলে মধুরিমার বাবা তার মেয়ের বিয়ে পুলিশ অফিসার সৌম্যদীপ সেন-এর সাথে ঠিক করেন। তিনি নিজেও পুলিশে চাকরি করেন। কিন্তু মধুরিমার পড়াশোনা বিয়ের পর ঠিকঠাক ভাবে চলবে না তাই সে অভিষেক-এর সাথে যোগাযোগ করে বিয়ে ভাঙায় এই বলে যে অভিষেক ও মধুরিমা একে অপরকে ভালবাসে। সৌম্য এক পর্যায়ে তাদের বিয়ে দিয়ে দেয়। পুলিশ হওয়ায় ভয়ে তারা প্রতিবাদ করতে পারে না। বিয়ের পর মধুরিমার বাবা মেয়েকে বাসা থেকে বের করে দেন। সৌম্য তার নিজের ফ্ল্যাট অভিষেক আর মধুরিমাকে দিয়ে দেয়। তারা হাসিমুখে রাজি হয় কিন্তু ভিতরে ভিতরে অত্যন্ত রেগে যায়। তারা বাসার মাঝে একটি সাদা দাগ কেটে নেয় এবং ঠিক হয় কেউ অপরের এলাকায় যাবে না!  এক পর্যায়ে মধুরিমার পড়ার খরচ চালানোর জন্য দুই লক্ষ টাকার প্রয়োজন হয়। অভিষেক স্টান্টম্যান-এর কাজ করে টাকা জোগাড় করে। ফলাফল বেরোলে দেখা যায় মধুরিমা পুরো ভারতের মধ্যে প্রথম হয়েছে। সে অভিষেককে কথাটা জানাতে হাসপাতালে যায় কারণ অভিষেক এরমধ্যে বিপজ্জনক স্টান্ট করার সময় আহত হয়েছে। পথে তাকে রুদ্র নামের আরেক পুলিশ অপহরণ করে কারণ সে মধুরিমার বাবার উপর প্রতিশোধ নিতে চায়। অভিষেক এটা জানতে পেরে মধুরিমাকে বাঁচাতে যায় এবং রুদ্রকে প্রায় মেরে ফেলে। তখন সেখানে সৌম্য হাজির হয়ে ওকে আটকায় এবং রুদ্রকে রক্ষা করে। পরে সে অনুরোধ করলে অভিষেক ও মধুরিমাকে তার বাবা মেনে নেয়।   অভিনয়ে    অভিষেক চরিত্রে দেব  মধুরিমা চ্যাটার্জী চরিত্রে কোয়েল মল্লিক  মধুরিমার বাবা চরিত্রে সব্যসাচী চক্রবর্তী  সৌম্যদীপ চরিত্রে টোটা রায় চৌধুরী  মধুরিমার মা চরিত্রে মৌসুমী সাহা  অভিষেকের বস চরিত্রে সুপ্রিয় দত্ত  সুমিত গঙ্গোপাধ্যায়  ভরত পাল  মণী শঙ্কর বন্দ্যোপাধ্যায়  নিত্য গঙ্গোপাধ্যায়     সংগীত   এই চলচ্চিত্রে বিখ্যাত সংগীত পরিচালক জিৎ গাঙ্গুলী পরিচালিত ও প্রিয় চট্টোপাধ্যায়, চন্দ্রানী গঙ্গোপাধ্যায় ও গৌতম সুস্মিত লিখিত ৫টি গান রয়েছে।   নং  শিরোনাম  শিল্পী ১  বলো না তুমি আমার  জিৎ গাঙ্গুলী, মোনালী ঠাকুর ২  কেউ এল মনে মনে  জিৎ গাঙ্গুলী, চন্দ্রানী গঙ্গোপাধ্যায় ৩  আয়না মন ভাঙ্গা' আয়না' || জুবিন গার্গ |- | ৪ || লে পাগলু ডান্স || জিৎ গাঙ্গুলী |- | ৫ || এই গাম্বাট || বাবুল সুপ্রিয়, মোনালী ঠাকুর |- | ৬ || বলো না তুমি আমার (বোনাস ট্র্যাক)''  জুবিন গার্গ, মোনালী ঠাকুর   তথ্যসূত্র   বহিঃসংযোগ    বিষয়শ্রেণী:২০১০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
thumb|300px|একটি হাম্পব্যাক তিমি (Megaptera novaeangliae), সাতার কাটছে thumb|300px|একটি লেপার্ড সিল (Hydrurga leptonyx)  সামুদ্রিক স্তন্যপায়ীরা হল জলজ স্তন্যপায়ী যারা সমুদ্রের বাস্তুসংস্থান ও সমুদ্রের উপর নির্ভর করে বেচে থাকে। এদের মধ্যে রয়েছে সিল, তিমি, পোলার বিয়ার, মানাতি (সামুদ্রিক গরু), সমুদ্রের ওটার ইত্যাদি। তারা কোন নির্দিষ্ট গণ বা শ্রেণীর নয়, বরং তাদের বির্বতনের কারণে একই শ্রেণীর ধরা হয় যেহেতু তাদের কোন পূর্বপুরুষ নেই। তাদের সামুদ্রিক পরিবেশের উপর নির্ভরশীলতার জন্যও শ্রেণীবদ্ধ করা হয়।  প্রজাতির উপর নির্ভর করে সামুদ্রিক স্তন্যপায়ীদের সামুদ্রিক বাস্তুসংস্থান অবলম্বন করা ভিন্ন হয়ে থাকে।  মানুষেরা পূর্বে এদের শিকার করত খাদ্য এবং অন্যান্য কাজের জন্য। অনেকগুলো আবার বাণিজ্যিক উদ্দ্যেশ পূরনের লক্ষ্যবস্তু ছিল, যার ফলে এইসব প্রজাতির সংখ্যা দ্রুত কমতে শুরু করে যেমন তিমি এবং সিল। বাণিজ্যিক উদ্দ্যেশে শিকার করার ফলে স্টেলার সি কাউ এবং ক্যারিবিয়ান মঙ্ক সিল এখন বিলুপ্ত হয়ে গেছে।  বাণিজ্যিক শিকার বন্ধ হবার পর কিছু প্রজাতি যেমন গ্রে তিমি, নর্দান এলিফেন্ট সিল সংখ্যায় বৃদ্ধি পেয়েছে বিপরীতে অন্য প্রজাতি যেমন নর্থ আটলান্টিক রাইট তিমিরা আশংকাজনক হারে বিপন্ন হয়ে পড়েছে। শিকার ছাড়াও জেলেদের হাতে তিমি নিধন হয়, তিমি জেলেদের জালে আটকা পড়ে ডুবে যায় অথবা অভুক্ত থেকে শেষে মারা যায়। সমুদ্রে জাহাজ যাতায়াত বৃদ্ধি পাওয়ায় দ্রুতগামি জাহাজের সাথে তিমিদের অনেক সময় সংঘর্ষ হয়। বাস উপযোগী পরিবেশ কমতে থাকায় তারা খাদ্য খোজা ও ধরা ব্যাহত হচ্ছে ফলে তিমিরা হুমকির সম্মুখিন। শব্দ দূষণের ফলে স্তন্যপায়ীদের ইকোলোকেটিং ক্ষমতা হ্রাস পেয়েছে এবং বর্তমানে বৈশ্বিক উষ্ণতা বৃদ্ধি পাওয়ায় আর্কটিক অঞ্চলের পরিবেশও ক্ষতির মুখে পড়ছে।  বিষয়শ্রেণী:সামুদ্রিক স্তন্যপায়ী প্রাণী
দর্শনা স্থলবন্দর চুয়াডাঙ্গা জেলার দামুড়হুদা উপজেলার দর্শনা শহরে অবস্থিত বাংলাদেশের একটি স্থলবন্দর। এই বন্দরটি দর্শনা-গেদে সীমান্ত দিয়ে ভারতের সাথে রপ্তানি-আমদানি করতে ব্যবহৃত হয়। এই বন্দরটি বাংলাদেশ স্থলবন্দর কর্তৃপক্ষ দ্বারা পরিচালিত।Bangladesh Land Port Authority দর্শনা স্থলবন্দর হল ভারতের কলকাতায় ট্রেনের প্রথম প্রবেশ পথ।   ইতিহাস  ১৯৪৭ সালে দেশ ভাগের পর ১৯৬২ সালে চুয়াডাঙ্গা জেলার দর্শনায় একটি ল্যান্ড কাস্টমস স্থাপিত হয় যা নানা প্রতিকূলতা ও বিভিন্ন চরাই-উৎরাই অতিক্রম করে এখন পর্যন্ত টিকে আছে। ল্যান্ড কাষ্টমস স্থাপনের পর থেকেই দর্শনায় সুপারিনটেন্ডেন্টের কার্যালয়, রেঞ্জ অফিস, এক্সাইজ অফিস, শুল্ক গুদাম ও কাষ্টমস স্টাফদের জন্য প্রায় ৩৩বিঘা জমির উপরে শতাধিক স্টাফ কোয়ার্টার, গোডাউন, মসজিদ, একটি প্রাইমারি স্কুলসহ কাস্টমসের বিশাল এলাকা রয়েছে। তখন থেকেই রেলপথে দর্শনা সীমান্ত দিয়ে ভারত ও বাংলাদেশের মধ্যে বিভিন্ন প্রকার পণ্য আমদানী-রপ্তানি হয়ে আসছে।   তথ্যসূত্র   বিষয়শ্রেণী:খুলনা ভিত্তিক সংগঠন বিষয়শ্রেণী:বাংলাদেশের সরকারি সংস্থা
ঘটনাবলী   ১৫৪০ - শেরশাহ কনৌজের যুদ্ধে হুমায়ুনকে পরাজিত করেন।  ১৭৭৫ - ব্রিটিশ ও মারাঠা বাহিনীর মধ্যে আরারের যুদ্ধ সংঘটিত হয়।  ১৮৮১ - নিউ টেস্টামেন্টের পরিমার্জিত সংস্করণ ছাড়া হয়।  ১৯০০ - এল ফ্রাঙ্ক বম রচিত কিশোর কাল্পনিক উপন্যাস দ্য ওয়ান্ডারফুল উইজার্ড অব অজ প্রকাশিত হয়।  ১৯২০ - বিশ্বের প্রথম যাত্রীবাহী বিমান KLM চলাচল শুরু করে।  ১৯৮১ - শেখ হাসিনার স্বদেশ প্রত্যাবর্তন দিবস।  ১৯৯৮ - ভারতে কেনিয়াকে হারিয়ে বাংলাদেশ পেয়েছিল ওয়ানডেতে প্রথম জয়ের দেখা।  ১৯৯৯ - বিশ্বকাপ ক্রিকেটে বাংলাদেশের অভিষেক হয়।  ২০১৯ - আয়ারল্যান্ডের ডাবলিন শহরের মালাহাইডে ওয়েস্ট ইন্ডিজকে হারিয়ে প্রথম কোনো আন্তর্জাতিক টুর্নামেন্টে শিরোপার স্বাদ পায় বাংলাদেশ।   জন্ম   ১৬৮২ - বার্থোলুমিউ রবার্টস, ওয়েলশ জলদস্যু। (মৃ. ১৭২২)  ১৭৪৯ - এডওয়ার্ড জেনার, ইংরেজ চিকিৎসক এবং বৈজ্ঞানিক,গুটিবসন্ত রোগের ভ্যাকসিন আবিস্কারের পথিকৃৎ।(মৃ.২৬/০১/১৮২৩)  ১৮৪৫ - জ্যাসিন্ট ভার্ডাগুয়ের, কাতালান কবিদের মধ্যে অন্যতম শ্রেষ্ঠ কবি। (মৃ. ১৯০২)  ১৮৭৩ - ফরাসি চিন্তাবিদ ও গবেষক অঁরি বারব্যুস।  ১৮৮৩ - পারসিক ও স্বাধীনতা সংগ্রামী খুরশেদ ফ্রানজি নরিন।  ১৮৮৬ - স্পেনের ত্রয়োদশ আলফনসো, স্পেনের রাজা। (মৃ. ১৯৪১)  ১৮৮৮ - টিচ ফ্রিম্যান, ইংলিশ ক্রিকেটার। (মৃ. ১৯৬৫)  ১৮৯৭ -  নোবেল বিজয়ী (১৯৬৯) নরওয়েজীয় ভৌতরসায়নবিদ ওড হাজেল।  রবীন্দ্রনাথের স্নেহধন্যা বিশিষ্ট গায়িকা সাহানা দেবী (মৃ.১৯৯০)  ১৯০০ - আয়াতুল্লা রুহেল্লা খোমিনী, ইরানের ধর্মগুরু।  ১৯৩২ - পিটার বার্জ, বিখ্যাত অস্ট্রেলীয় আন্তর্জাতিক ক্রিকেটার। (মৃ. ২০০১)  ১৯৩৬ - ডেনিস হপার, মার্কিন অভিনেতা, চলচ্চিত্র নির্মাতা, আলোকচিত্রী ও চিত্রশিল্পী। (মৃ. ২০১০)  ১৯৪০ - এলান কে, মার্কিন কম্পিউটার বিজ্ঞানী।  ১৯৪৫ - ভাগবত চন্দ্রশেখর, ভারতীয় আন্তর্জাতিক ক্রিকেটার।  ১৯৫১ - পঙ্কজ উদাস, ভারতীয় সঙ্গীতশিল্পী। (মৃ ২৬/০২/২০২৪)  ১৯৬৭ - মোহাম্মদ নাশিদ, মালদ্বীপের প্রথম প্রেসিডেন্ট।  ১৯৮২ - রেইকো নাকামুরা, জাপানি অলিম্পিক ও এশীয় রেকর্ড-ধারী সাঁতারু।   মৃত্যু   ১৭২৭ - রাশিয়ার সম্রাজ্ঞী প্রথম ক্যাথারিন।  ১৮৭০ - রাধানাথ শিকদার,ভারতীয় বাঙালি গণিতজ্ঞ ও মাউন্ট এভারেস্ট- এর উচ্চতা নিরূপণকারী ও আবিষ্কারক।(জ.১৮১৩) ১৯১৩ - দ্বিজেন্দ্রলাল রায়, বাঙালি কবি, গীতিকার ও নাট্যকার। (জ.১৯/০৭/১৮৬৩) ১৯৫৪ - বুলবুল চৌধুরী (রশীদ আহমদ চৌধুরী), বাঙালি নৃত্য শিল্পী। ১৯৬৫ - উল্লাসকর দত্ত, ভারতীয় বাঙালি বিপ্লবী। (জ.১৮৮৫)  ১৯৮৭ - কার্ল গুনার মিরডাল, নোবেলজয়ী সুইডিশ অর্থনীতিবিদ ও সমাজবিজ্ঞানী। (জ.০৬/১২/১৮৯৮)  ২০১৩ - হোর্হে রাফায়েল বিদেলা, আর্জেন্টিনার প্রাক্তন রাষ্ট্রপতি। (জ. ১৯২৫)  ২০১৪ - জেরাল্ড এডেলম্যান, মার্কিন জীববিজ্ঞানী৷ (জ. ১৯২৯)   ছুটি ও অন্যান্য   বিশ্ব তথ্য সমাজ দিবস  নৌ বাহিনী দিবস (আর্জেন্টিনা)  বিশ্ব উচ্চ রক্তচাপ দিবস   বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:মে
নাইক্ষ্যংছড়ি বাংলাদেশের বান্দরবান জেলার অন্তর্গত একটি উপজেলা।   অবস্থান ও আয়তন  নাইক্ষ্যংছড়ি উপজেলার আয়তন ৪৬৩.৬১ বর্গ কিলোমিটার (১,১৪,৫৬০ একর)।বান্দরবান জেলার দক্ষিণ-পশ্চিমে ২১°১১´ থেকে ২১°৪০´ উত্তর অক্ষাংশ এবং ৯২°০৬´ থেকে ৯২°২৩´ পূর্ব দ্রাঘিমাংশ জুড়ে নাইক্ষ্যংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ১২৩ কিলোমিটার। এ উপজেলার উত্তরে লামা উপজেলা ও কক্সবাজার জেলার রামু উপজেলা, দক্ষিণে মিয়ানমারের রাখাইন রাজ্য, পূর্বে আলীকদম উপজেলা ও মিয়ানমারের রাখাইন রাজ্য, পশ্চিমে কক্সবাজার জেলার চকরিয়া উপজেলা, রামু উপজেলা ও উখিয়া উপজেলা।   প্রশাসনিক এলাকা  ১৯২৩ সালে নাইক্ষ্যংছড়ি থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। নাইক্ষ্যংছড়ি উপজেলায় ৫টি ইউনিয়ন রয়েছে। সম্পূর্ণ নাইক্ষ্যংছড়ি উপজেলার প্রশাসনিক কার্যক্রম নাইক্ষ্যংছড়ি থানার আওতাধীন।  ইউনিয়নসমূহ:  ১নং নাইক্ষ্যংছড়ি সদর  ২নং বাইশারী  ৩নং ঘুমধুম  ৪নং দোছড়ি  ৫নং সোনাইছড়ি   জনসংখ্যার উপাত্ত  ২০১১ সালের আদমশুমারি অনুযায়ী নাইক্ষ্যংছড়ি উপজেলার মোট জনসংখ্যা ছিল ৬১,৭৮৮ জন। এর মধ্যে পুরুষ ছিল ৩১,৩৪৭ জন এবং মহিলা ছিল ৩০,৪৪১ জন। মোট পরিবার ছিল ১২,২১৮টি। মোট জনসংখ্যার ৭৪.৩৩% মুসলিম, ১.০৭% হিন্দু, ২৩.৩০% বৌদ্ধ এবং ১.৩০% খ্রিস্টান ও অন্যান্য ধর্মাবলম্বী।  ২০২২ সালের আদমশুমারি অনুযায়ী নাইক্ষ্যংছড়ি উপজেলার মোট জনসংখ্যা ৭৬,৪৭৫ জন। এর মধ্যে পুরুষ ৩৮,২৮২ জন এবং মহিলা ৩৮,১৯৩ জন। মোট পরিবার ১২,২১৮টি। মোট জনসংখ্যার ৭৯.৩৮% মুসলিম, ১৯.৪১% বৌদ্ধ, ০.৪৯% হিন্দু এবং ০.৭% খ্রিস্টান ও অন্যান্য ধর্মাবলম্বী।   শিক্ষা ব্যবস্থা  ২০১১ সালের আদমশুমারি অনুযায়ী নাইক্ষ্যংছড়ি উপজেলার সাক্ষরতার হার ৩১.৩%। এ উপজেলায় ১টি ডিগ্রী কলেজ, ৪টি মাধ্যমিক বিদ্যালয়, ৫টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৫০টি প্রাথমিক বিদ্যালয় রয়েছে।  শিক্ষা প্রতিষ্ঠান   যোগাযোগ ব্যবস্থা  নাইক্ষ্যংছড়ি উপজেলায় যোগাযোগের প্রধান প্রধান সড়কগুলো হল বান্দরবান-লামা-আলীকদম-নাইক্ষ্যংছড়ি সড়ক, বান্দরবান-থানচি-আলীকদম-নাইক্ষ্যংছড়ি সড়ক এবং বান্দরবান-কেরানিহাট-চকরিয়া-রামু-নাইক্ষ্যংছড়ি সড়ক। প্রধান যোগাযোগ মাধ্যম সিএনজি, মাইক্রোবাস।   ধর্মীয় উপাসনালয়  নাইক্ষ্যংছড়ি উপজেলায় ৮৫টি মসজিদ, ৩টি মন্দির ও ৩৭টি বিহার রয়েছে।   নদ-নদী  নাইক্ষ্যংছড়ি উপজেলার মধ্যাঞ্চলের কিছু অংশে প্রবাহিত হচ্ছে বাঁকখালী নদী।   হাট-বাজার  নাইক্ষ্যংছড়ি উপজেলায় মোট ৫টি হাট-বাজার রয়েছে। এগুলো হল নাইক্ষ্যংছড়ি বাজার, চাকঢালা বাজার, বাইশারী বাজার, তুমব্রু বাজার এবং দোছড়ি বাজার।   দর্শনীয় স্থান  নাইক্ষ্যংছড়ি উপজেলার দর্শনীয় স্থানগুলোর মধ্যে রয়েছে:  উপবন পর্যটন লেক  প্রজ্ঞামিত্র অরণ্য বিদর্শন ভাবনা কেন্দ্র  গয়াল প্রজনন ও গবেষণা কেন্দ্র  শৈলচুড়া,sonaichari  দেবী রুমা ঝর্ণা (চাকঢালা হামদিয়া পাড়ার রশিদনগর)  দেবী রুমা পাহাড় (চাকঢালা হামদিয়া পাড়ার রশিদনগর)   জনপ্রতিনিধি  সংসদীয় আসন সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল৩০০ পার্বত্য বান্দরবানবান্দরবান জেলাপদশূন্য  উপজেলা পরিষদ ও প্রশাসন ক্রম নংপদবীনাম০১উপজেলা চেয়ারম্যানপদশূন্য০২ভাইস চেয়ারম্যানপদশূন্য ০৩মহিলা ভাইস চেয়ারম্যানপদশূন্য ০৪উপজেলা নির্বাহী কর্মকর্তাসাদিয়া আফরিন কচি     আরও দেখুন   বান্দরবান জেলা   তথ্যসূত্র   বহিঃসংযোগ    বিষয়শ্রেণী:বান্দরবান জেলার উপজেলা বিষয়শ্রেণী:নাইক্ষ্যংছড়ি উপজেলা
হুসেইন ইয়ে বা হুসেন ঈ (জন্ম: ১৯৫০) হলেন একজন বিখ্যাত চীনা বংশদ্ভুত মালয়েশিয়ান পণ্ডিত এবং ইসলামি বক্তা।   জীবনী    জন্ম ও শিক্ষাজীবন  হুসেইন ইয়ে ১৯৫০ সালে একটি বৌদ্ধ পরিবারে জন্মগ্রহণ  করেন। ১৯৬৮ সালে মাত্র ১৮ বছর বয়সে ইসলাম ধর্ম গ্রহণ করেন। পরবর্তীতে তিনি সৌদি আরবের মদীনা ইসলামী বিশ্ববিদ্যালয়ে হাদিস বিভাগে অধ্যয়ন করেন। এ সময় তিনি বিংশ শতাব্দীর প্রখ্যাত ইসলামী চিন্তাবিদ মুহাম্মদ নাসিরুদ্দীন আল-আলবানীর অধীনে পড়াশোনা করেন।   কর্মজীবন  ১৯৭৮ সালে স্নাতক হওয়ার পর তিনি মালয়েশিয়া ফিরে আসেন এবং মুসলিম কল্যাণ সংস্থায় যোগদান করেন, যে সংস্থাটি ইসলাম ধর্মে দীক্ষিতদের কল্যাণে কাজ করতো। পরবর্তীতে তিনি হংকংয়ের একটি ইসলামিক সেন্টার এর পরিচালক হিসেবে দায়িত্ব পালন করেন।  এছাড়া তিনি লন্ডন ভিত্তিক ইসলামিক শিক্ষা ও গবেষণা একাডেমী বোর্ড-এর সদস্য ছিলেন।  বর্তমানে তিনি আল-খাদেম ইন্টারন্যাশনাল নামক একটি ইসলামি কল্যাণ সংস্থার সভাপতি যা তিনি ১৯৮৪ সালে প্রতিষ্ঠা করেন।  ২০১৫ সালে তিনি অস্ট্রেলিয়ান ইসলামী শান্তি সম্মেলনে উপস্থিত ইহুদী ও খ্রীষ্টান ধর্মের ধর্মীয় নেতাদের সামনে তান-ঠিকানা প্রদান করেন।   মিডিয়ায় উপস্থিতি  হুসেইন ইয়ে বাহরাইন টিভি, ইসলাম চ্যানেল পিস টিভি, এবং ইকরা টিভি সহ বিভিন্ন ইসলামী টেলিভিশন চ্যানেলের জনপ্রিয় বক্তা।   মন্তব্য  তিনি মার্কিন যুক্তরাষ্ট্র-এ ১১ সেপ্টেম্বরের হামলার ব্যাপারে বলেন, মুসলিম সন্ত্রাসীদের জন্য সকল মুসলিম দায়ী নয় যার ভিত্তি শুধুমাত্র "সন্দেহ"।   পারিবারিক জীবন  হুসেইন ইয়ের কন্যা ওয়াফা হুসেইন ইয়ে ইসলামী অনলাইন বিশ্ববিদ্যালয়ে তাজবিদ শিক্ষা প্রদান করেন।   আরও দেখুন   ইসলামে ধর্মান্তরিত ব্যক্তিদের তালিকা  মুহাম্মদ নাসিরুদ্দীন আল-আলবানী   তথ্যসূত্র   বহিঃসংযোগ  বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:সুন্নি ইসলামের পণ্ডিত বিষয়শ্রেণী:মালয়েশীয় মুসলিম বিষয়শ্রেণী:২১শ শতাব্দীর ইমাম বিষয়শ্রেণী:চীনা বংশোদ্ভূত মালয়েশীয় ব্যক্তি বিষয়শ্রেণী:ইসলামে ধর্মান্তরিত বিষয়শ্রেণী:বৌদ্ধধর্ম থেকে ইসলামে ধর্মান্তরিত বিষয়শ্রেণী:প্রাক্তন বৌদ্ধ বিষয়শ্রেণী:মদিনা ইসলামী বিশ্ববিদ্যালয়ের প্রাক্তন শিক্ষার্থী
শালঘর মধুয়া বাংলাদেশের কুষ্টিয়া জেলার কুমারখালী উপজেলার বাগুলাট ইউনিয়নে অবস্থিত একটি ঐতিহাসিক গ্রাম। এই গ্রামেই অত্যাচারী নীলকর কেনীর নীলকুঠি ছিল। এখানে কেনীর লাঠিয়াল বাহিনীর সাথে প্যারীসুন্দরী দেবীর লাঠিয়াল বাহিনীর যুদ্ধ হয়েছিল। গ্রামটি কালীগঙ্গা নদী দ্বারা বিভক্ত হয়েছে।   ইতিহাস   অষ্টাদশ শতাব্দীর শেষাংশে কুষ্টিয়া অঞ্চলে নীল চাষ শুরু হয়। শালঘর মধুয়ার বিদ্রোহের ফলে ব্রিটিশ সরকার বিচলিত ছিল কারণ সরকারের খাজনা বন্ধ করে দিয়েছিল‌‌‌। ঘটনার রহস্য উদঘাটনের জন্য একদল সৈন্য এখানে ক্যাম্প তৈরি করে। নীলচাষীরা তাদের জানায় যে তারা সরকারের খাজনা দিবে কিন্তু অত্যাচার ও জুলুম থেকে প্রজাদেরকে রক্ষা করার দায়িত্ব সরকারকে নিতে হবে।   জনপরিসংখ্যান   শালগর মধুয়া গ্রামে মোট ৮৬৫টি খানা রয়েছে যেখানে ৩,২৯৯ জন মানুষ বসবাস করে। মোট জনসংখ্যার ১,৫৯৫ পুরুষ ও ১,৭০৪ জন নারী। এখানকার সাক্ষরতার হার ৬৪.৮৯% (৭ বছর এবং তার বেশি বয়সী)। এখানে বসবাসকারী অধিকাংশ ব্যক্তি ইসলাম ধর্মের অনুসারী এবং ১৫৫ জন হিন্দুধর্মের অনুসারী।   গ্রন্থপঞ্জি         তথ্যসূত্র   বিষয়শ্রেণী:কুমারখালী উপজেলা বিষয়শ্রেণী:কুষ্টিয়া জেলার গ্রাম বিষয়শ্রেণী:নীল বিদ্রোহ
জুপু পশ্চিম নেপালের সেতী অঞ্চলের অছাম জেলার মঙ্গলসেন পৌরসভার একটি মার্কেট সেন্টার বা বাজারকেন্দ্র। ১৮ ই মে ২০১৪ তারিখে পৌরসভাটি বিদ্যমান জনালিবণ্ডালি, কুন্তীবণ্ডালি, অলিগাউ, জুপু এবং মঙ্গলসেন গ্রাম উন্নয়ন সমিতিগুলোক একত্র করে প্রতিষ্ঠিত হয়েছিল । ১৯৯১ সালের নেপালের জনশুমারি অনুসারে এর জনসংখ্যা ছিল ৩০৯৬ জন এবং খানার সংখ্যা ছিল ৬২৮টি। ২০০১ সালের শুমারি অনুসারে জনসংখ্যা ছিল ৩০৭২ জন এবং সাক্ষরতার হার ছিল ৪৫%। গ্রামটি বিভিন্ন সংস্কৃতিতে সমৃদ্ধ।  জুপুর বেশিরভাগ জায়গায়ই রাওয়াল পরিবারের বসবাস। জুপু গাঁওয়ের মূল উৎসব হল চৈত্রাষ্টমী যা অছাম জেলাজুড়ে সমস্ত বর্ণ ও সম্প্রদায়ের লোকেরা পালন করে। জুপুর  প্রধান মন্দির হল শ্রী কালিকা মাতা মন্দির।  তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার পৌরসভা বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
কালোবুক বাবুই () বাংলাদেশের একটি দুর্লভ আবাসিক পাখি। পাখিটি বাংলা বাবুই বা বুক-কালো বাউই নামেও পরিচিত । পাখিটির বৈজ্ঞানিক নাম Ploceous benghalensis (প্লোসিয়াস ব্যাঙ্গালেনসিস)।পদ্মাপারের কালোবুক বাবুই - দৈনিক প্রথম আলো (অক্টোবর ২৭, ২০১৫)  বর্ণনা কালোবুক বাবুই নলখাগড়ার বন ও লম্বা ঘাসবনের বাসিন্দা। মূলত সিলেট, ঢাকা, খুলনা ও বরিশাল বিভাগে দেখা মেলে। তবে বেশ দুর্লভ। ঘাসবীচি, শস্যদানা, পোকামাকড় ইত্যাদি খায়। মৃদু স্বরে ‘চিট-চিট-চিট-চিট’ ডাকে। এরা লম্বায় ১৪-১৫ সেন্টিমিটার। ওজন ১৮-২২ গ্রাম। পুরুষ ও স্ত্রীর দেহের রঙে বেশ পার্থক্য আছে। প্রজনন মৌসুমে পুরুষের দেহে রঙের যথেষ্ট পরিবর্তন হয়। পুরুষের মাথার চাঁদি সোনালি-হলুদ হয়ে যায়। কান-ঢাকনি ও গাল হালকা বাদামি থেকে সাদা। ঘাড় ধূসর-কালো ও গলা সাদা। বুকে চওড়া কালো ফিতা। পেট ফিকে সাদা, যাতে হালকা বাদামি বা হলদের ছোঁয়া। পিঠে কালচে লম্বালম্বি দাগ। প্রজননকালের স্ত্রী অন্য সময়ের চেয়ে কিছুটা উজ্জ্বল, অনেকটা শীতের পুরুষের মতো। স্ত্রী ও প্রজননহীন পুরুষ মাথা ও ঘাড়ের ওপর কালচে ডোরা, যার মাঝখানে হলুদ। দেহের ওপরটায় লম্বালম্বি হলুদ ও কালচে দাগ। ভ্রু ও গলা হলুদ, কান-ঢাকনি বাদামি ও পেট পীতাভ। বুকের ওপরের কালো ফিতা অসম্পূর্ণ। স্ত্রী-পুরুষনির্বিশেষে চোখ হালকা বাদামি, ঠোঁট কালচে। পা, আঙুল ও নখ হালকা গোলাপি। অপ্রাপ্তবয়স্ক পাখি দেখতে হুবহু মায়ের মতো, তবে দেহের নিচটা ফিকে।  মে থেকে সেপ্টেম্বর প্রজননকালে নদীর তীরে বা জলার ধারে নলখাগড়া বা উঁচু ঘাসে ২০-২৫ সেন্টিমিটার লম্বা কিছুটা ডিম্বাকার বাসা বানায়, যা বাবুই পাখির বাসার তুলনায় ছোট। একই জায়গায় সচরাচর দুই থেকে পাঁচটি বাসার কলোনি দেখা যায়। পুরুষ পাখি বাসা বানায়, অর্ধসমাপ্ত বাসা স্ত্রী পরখ করে। পছন্দ হলে জোড় বাঁধে। স্ত্রী দুই থেকে চারটি সাদা ডিম পাড়ে। প্রায় দুই সপ্তাহে ডিম ফোটে। বাচ্চারা এক মাসের মধ্যে উড়তে শেখে।  তথ্যসূত্র  বিষয়শ্রেণী:বাংলাদেশের পাখি বিষয়শ্রেণী:পাকিস্তানের পাখি বিষয়শ্রেণী:ভারতের পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:উত্তর-পূর্ব ভারতের পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
এই তথ্যছকসমূহের অনেকই এইচকার্ড মাইক্রোবিন্যাস এর জন্য ব্যবহার হয়; বিস্তারিত বিবরণের জন্য দেখুন the microformats project।   Using sortkeys  This section applies to adding an infobox to the category, nothing special needs to be done when adding an infobox to an article.  To add an infobox to the category, make sure to use a Sort key. For example, when adding টেমপ্লেট:Infobox person, one would use the following code: {| class="infobox" |...table code... |}<noinclude>  {{DEFAULTSORT:ব্যক্তিবর্গ তথ্যছক টেমপ্লেট}} [[বিষয়শ্রেণী:তথ্যছক টেমপ্লেট|ব্যক্তিবর্গ]] </noinclude> Piping the category with the word "Person" ensures the template is inserted into the category under "P".  বিষয়শ্রেণী:তথ্যছক টেমপ্লেট তথ্যছক
গ্রাফিনওএস হল একটি অ্যান্ড্রয়েড-ভিত্তিক কিছু নির্বাচিত স্মার্টফোনের জন্য কঠোর নিরাপত্তাবিশিষ্ট, গোপনীয়তা কেন্দ্রিক, মুক্ত এবং উন্মুক্ত উৎসের মোবাইল অপারেটিং সিস্টেম। এটি মার্চ, ২০১৯ পর্যন্ত অ্যান্ড্রয়েড হার্ডেনিং নামে পরিচিত ছিল এবং এটি গোপনীয়তা এবং নিরাপত্তার উপর জোর দেওয়া হয়েছিল। গ্রাফিনওএস বেশ কয়েকটি গুগল পিক্সেল স্মার্টফোনে ইন্সটল করা যায়।   ইতিহাস  মূল ডেভেলপার ড্যানিয়েল মিকাই, মূলত কপারহেড লিমিটেডের সহ-প্রতিষ্ঠাতাদের মধ্যে বিভেদ না হওয়া পর্যন্ত কপারহেডস-এ কাজ করেছিলেন। এই ঘটনার পরে, মাইকে অ্যান্ড্রয়েড হার্ডেনিং প্রজেক্টের দিকে মনোযোগ দিলেন, যেটি গ্রাফিনিওএস নামকরণ করে প্রকল্পটি কী হয়েছে তা আরও ভালভাবে প্রতিফলিত করতে।   সমর্থন  গ্রাফিনওএস বর্তমানে গুগল পিক্সেল সারির নিম্নলিখিত স্মার্টফোন মডেলগুলিতে সমর্থন করে:   পিক্সেল ৩ এবং ৩ এক্সএল  পিক্সেল ৩এ এবং ৩এ এক্সএল  পিক্সেল ৪ এবং ৪ এক্সএল  পিক্সেল ৪এ এবং পিক্সেল ৪এ (৫জি)  পিক্সেল ৫   অভ্যর্থনা  ডের স্ট্যান্ডার্ডের জর্জ পিচলার এবং অন্যান্য সংবাদ সূত্রগুলি এডওয়ার্ড স্নোডেনের টুইটারের উদ্ধৃতি "আমি যদি আজ একটি স্মার্টফোন কনফিগার করতাম, আমি বেস অপারেটিং সিস্টেম হিসাবে ড্যানিয়েল মাইকের গ্রাফিনওএস ব্যবহার করতাম" প্রকাশ করেছিল।  কেন ব্যবহারকারীদের মালিকানাধীন অ্যাপসমূহ ইনস্টল করতে বাধ্য করা উচিত নয় সে বিষয়ে আলোচনা করার সময়, নেটজেডপলিটিক.অর্গ এর লেনার্ট মোহলেনমেয়ার অ্যাপল বা গুগলের বিকল্প হিসেবে গ্রাফিনওএস ব্যবহারের পরামর্শ দিয়েছিলেন। সিয়েত মবিলিনিয়া এবং ওয়েবটেকনো পরামর্শগুলি পুনরাবৃত্তি করেছিল যে গ্রাফিনওএস স্ট্যান্ডার্ড অ্যান্ড্রয়েডের জন্য একটি ভাল নিরাপত্তা এবং গোপনীয়তা-ভিত্তিক প্রতিস্থাপন।  গোলেম.ডিই এর জন্য গ্রাফিনওএস একটি বিস্তারিত পর্যালোচনায়, মোহিজ ট্যামেল এবং সেবাস্টিয়ান গ্রুনা বলেছিলেন যে তারা অন্যান্য অ্যান্ড্রয়েডের মতো গ্রাফিনিওএস ব্যবহার করতে সক্ষম হয়েছিল, তবে গুগল থেকে তারা আরো স্বাধীনতার বিষয়টি উপভোগ করেছিল, "অতিরিক্ত মেমরি সুরক্ষা থেকে পার্থক্য লক্ষ্য না করে, কিন্তু সেভাবেই হওয়া উচিত।" তাদের উপসংহারে এসেছে যে গ্রাফিনওএস কীভাবে "বর্তমান সময়ে তিন বছর পরে অ্যান্ড্রয়েড ডিভাইসগুলি আবর্জনা হয়ে যায়" তা হয়তো পরিবর্তন করতে পারে না, তবে "গোপনীয়তা রক্ষা করার দিক থেকে এটি তাদের বাকি জীবনের অন্যান্য সময় ডিভাইসগুলিকে আরও ভালভাবে সুরক্ষিত করতে পারবে।"  ২০২১ সালের জানুয়ারি মাসে টুইটারের প্রধান নির্বাহী কর্মকর্তা জ্যাক ডোরসি গ্রাফিনওএস ওয়েবসাইটের লিঙ্ক পোস্ট করেছিলেন যা গ্রাফিনওএসে তাঁর সম্ভাব্য আগ্রহ প্রকাশ করেছিল।   আরও দেখুন    অ্যান্ড্রয়েড (অপারেটিং সিস্টেম)  গুগল পিক্সেল   তথ্যসূত্র    বহিঃসংযোগ      গিটহাবে উৎস কোড  বিষয়শ্রেণী:এআরএম অপারেটিং সিস্টেম বিষয়শ্রেণী:কম্পিউটিং প্ল্যাটফর্ম বিষয়শ্রেণী:মুক্ত মোবাইল সফটওয়্যার বিষয়শ্রেণী:মোবাইল লিনাক্স বিষয়শ্রেণী:স্মার্টফোন বিষয়শ্রেণী:লিনাক্স ডিস্ট্রিবিউশন বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:কাস্টম অ্যান্ড্রয়েড ফার্মওয়্যার বিষয়শ্রেণী:মোবাইল সফটওয়্যার বিষয়শ্রেণী:অপারেটিং সিস্টেম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। সাম্প্রতিক প্রকাশিত গ্রন্থ যার লেখকও উল্লেখযোগ্যতার মানদণ্ডে উত্তীর্ণ নন। Ashiq Shawon (আলাপ) ০৩:৫১, ২০ নভেম্বর ২০২২ (ইউটিসি) ফতোয়ায়ে আজিজি মিন ফুয়ুজুল কাজেমী   – (অপসারণের প্রস্তাবনা দেখুনলগ দেখুন) () WP:বই পূরণ করে না। সাম্প্রতিক লিখিত ফতোয়াগ্রন্থ হিসেবে গুরুত্বপূর্ণ নয়। তাছাড়া লেখকও উল্লেখযোগ্য নন। –ধর্মমন্ত্রী (আলাপ) ২২:০১, ১২ নভেম্বর ২০২২ (ইউটিসি)   : WP:BKCRIT-এ বর্ণীত কোনও শর্তই পূরণ করছে না।≈ MS Sakib  «আলাপ»  ২২:০৫, ১৫ নভেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
লাউরা ভান ডের ভিনকেল (; জন্ম: ১৫ নভেম্বর ২০০১) হলেন একজন ওলন্দাজ তীরন্দাজ, যিনি নেদারল্যান্ডসের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৭ সালে তীরন্দাজীতে অভিষেক করা ভিনকেল নেদারল্যান্ডসের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন লাউরা ভান ডের ভিনকেল ২০০১ সালের ১৫ই নভেম্বর তারিখে নেদারল্যান্ডসের বেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ভিনকেল নেদারল্যান্ডসের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৬টি ১০ পয়েন্ট অর্জন করে সর্বমোট ৬২৩ পয়েন্ট নিয়ে তিনি ৫৯তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬ষ্ঠ স্থান অধিকারী ইন্দোনেশিয়ার ডিয়ানান্ডা খোইরুনিসার মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ নারী তীরন্দাজ বিষয়শ্রেণী:নেদারল্যান্ডসের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০১৮ গ্রীষ্মকালীন যুব অলিম্পিকের তীরন্দাজ